ઉમરેઠમાં માત્ર ૨૪ કલાકમાં ફરીથી ઓડ બજારમાં એક બંધ મકાનને નિશાન બનાવતા ઉમરેઠ પોલીસ પણ દ્વિધામાં પડી ગઇ છે. ઉમરેઠ પોલીસે ગુરુવારે ઉમરેઠના વેપારીઓને બોલાવી પોલીસ સ્ટેશને એક બેઠક બોલાવી હતી અને ચોરીના બનાવો રોકવા સતર્ક રહેવાના ઉપાયો બતાવ્યાના બારેક કલાકમાં એજ રાત્રીના રોજ ચોરોએ પોતાનો કસબ બતાવ્યો હતો. જેથી ફરીથી નગરજનોને ઉમરેઠ પોલીસ મથકે બોલાવી મિટિંગનું આયોજન કર્યું હતું.